
ΠΡΟΣ ΤΗΝ ΥΠΟΥΡΓΟ: ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ  ΚΑΙ ΘΡΗΣΚΕΥΜΑΤΩΝ 
ΘΕΜΑ: «Αδικαιολόγητη καθυστέρηση της κατασκευής του Κλειστού Γυμναστηρίου του 2ου Λυκείου Κομοτηνής»

Κατά την περίοδο 2007-2009 στο Υπουργείο Εθνικής Παιδείας και Θρησκευμάτων εκπονήθηκε και υλοποιούνταν μέσω του Οργανισμού Σχολικών Κτιρίων η δημιουργία και ο εκσυγχρονισμός κλειστών Γυμναστηρίων σε σχολικές μονάδες όλης της χώρας.
Στο πλαίσιο της πολιτικής αυτής ξεκίνησαν οι διαδικασίες κατασκευής σύγχρονου κλειστού γυμναστηρίου στο 2ο Λύκειο Κομοτηνής (Εκτενεπόλ), χωρητικότητας 800 θέσεων το οποίο μάλιστα θα μπορούσε να χρησιμοποιεί και η τοπική ομάδα καλαθοσφαίρισης της πόλης, ο ΓΑΣ Κομοτηνής.


Οι διαδικασίες κινήθηκαν ταχύτατα και το έργο δημοπρατήθηκε τον Ιούλιο του 2009. Το Σεπτέμβριο του 2009 μάλιστα ο διαγωνισμός κατακυρώθηκε και το ποσόν κατακύρωσης της σύμβασης ανήλθε στα 1.548.190 Ευρώ.

Έκτοτε δεν έχει υπάρξει καμία εξέλιξη με αποτέλεσμα να καθυστερεί αδικαιολόγητα η πορεία του έργου και χωρίς να διαφαίνεται η πρόθεση του αρμόδιου Υπουργείου για την ολοκλήρωσή του. Για το λόγο αυτό
Ε Ρ Ω Τ Α Τ Α Ι

η κ. Υπουργός

1) Για ποιο λόγο καθυστερεί η υλοποίηση της κατασκευής του Κλειστού Γυμναστηρίου του 2ου Λυκείου Κομοτηνής; 
2) Προτίθεται το Υπουργείο Παιδείας να συνεχίσει την πορεία υλοποίησης του έργου και αν ναι ποιο είναι το χρονοδιάγραμμα που θέτει;
Αθήνα,
14 / 04 / 2010
Ο ερωτών Βουλευτής

Ευριπίδης Σ. Στυλιανίδης

